
OBČINA IZOLA – COMUNE DI ISOLA

  OBČINSKI SVET – CONSIGLIO COMUNALE

  Sončno nabrežje 8 – Riva del Sole 8

  6310 Izola – Isola

  Tel: 05 66 00 100, Fax: 05 66 00 110

E-mail: posta.oizola@izola.si
Web: http://www.izola.si/
Številka: 032-3/2013


Datum:   15.07.2013
ZAPISNIK
20. redne seje Občinskega sveta, ki je bila 20. junija 2013 ob 16.00 uri, v sejni dvorani Občinskega sveta na Kristanovem trgu 1.

Sejo je vodil Župan, mag. Igor Kolenc.

Pri ugotavljanju sklepčnosti je bilo prisotnih 17 članov Občinskega sveta (OS6-20R-1). 

Seznam prisotnih je v mapi gradiva za 20. redno sejo Občinskega sveta.

Na seji so bili prisotni še:

· Kristina Zelić, vodja kabineta župana; 
· Vesna Rebec, vodja Službe za administrativno tehnično podporo;

· Vesna Vičič, vodja UUP;
· Patricija Fabijančič Močibob, vodja Urada za upravljanje z občinskim premoženjem;

· Miran Žlogar, Višji svetovalec, vodja UDD;
· Alen Grbec, inženir informacijskih sistemov, vodja Službe za informatiko in informacijsko podporo;
· Aleksander Bizjak, predstavnik izdelovalca Studio Galeb d.o.o.;
· Gorazd Kobal, predstavnik izdelovalca Studio Galeb d.o.o..
Predsedujoči je odprl razpravo o predlaganem dnevnem redu.  
Glede na to, da ni bilo prijavljenih razpravljavcev, je Župan zaključil razpravo in dal na glasovanje sledeči predlog: 
DNEVNEGA  REDA:

1. Potrditev zapisnika 19. redne seje Občinskega sveta Občine Izola;

2. Informacija o zagotavljanju psihoterapevtske pomoči staršem in otrokom v izolskih vrtcih in osnovnih šolah;
3. Predlog sprememb in dopolnitev letnega načrta razpolaganja z nepremičnim premoženjem Občine Izola za leto 2013;
4. Odločanje o pravnih poslih ravnanja s stvarnim premoženjem Občine Izola:
a) Prodaja nepremičnine s parc. št. 590/3 k.o. Izola,
b) Prodaja nepremičnine s parc. št. 1848/6 k.o. Izola,
c) Prodaja nepremičnine s parc. št. 258/1 k.o. Izola,
d) Prodaja nepremičnin s parc. št. 3710, 3709/1 in 3709/2, vse k.o. Cetore,
e) Prodaja nepremičnin s parc. št. 331/3 in 331/1, obe k.o. Izola,
f) Prodaja nepremičnine s parc. št. 881/3 k.o. Izola;
5. Predlog Odloka o začasnih ukrepih za varovanje območij Ob svetilniku, Cankarjev drevored – sever, Bolnišnica in Šared, prva obravnava s predlogom za skrajšani postopek;

6. Predlog Odloka o spremembah in dopolnitvah Odloka o lokacijskem načrtu za območje Belvedere v Izoli, druga obravnava;
7. Predlog sprememb prostorskih ureditvenih pogojev in zazidalnega načrta za območje Obrtno-stanovanjske cone v Izoli (skrajšano "spremembe PUP in  ZN za obrtno-stanovanjsko cono"), druga obravnava;
8. Predlogi Komisije za mandatna vprašanja, volitve in imenovanja:

a) Predlog sklepov o podelitvi občinskih priznanj in nagrade za leto 2013,
b) Mnenje lokalne skupnosti k imenovanju ravnatelja Srednje šole Izola;
9. Vprašanja in pobude občinskih svetnikov ter odgovori nanje.
Gornji dnevni red je bil soglasno sprejet. Od 18 prisotnih članov Občinskega sveta se jih je 18 opredelilo, 18 jih je glasovalo za, nihče proti (OS6-20R-2).
 K 1. točki 
Potrditev zapisnika 19. redne seje Občinskega sveta Občine Izola;
Župan je odprl razpravo o zapisniku.

Glede na to, da ni bilo prijavljenih razpravljavcev, je Župan zaključil razpravo in dal na glasovanje zapisnik 19. redne seje Občinskega sveta.
Zapisnik 19. redne seje Občinskega sveta je bil potrjen. Od 18 prisotnih članov Občinskega sveta se jih je 17 opredelilo, 17 jih je glasovalo za, nihče proti (OS6-20R-3). 
 K 2. točki 
Informacija o zagotavljanju psihoterapevtske pomoči staršem in otrokom v izolskih vrtcih in osnovnih šolah;
Miran Žlogar je podal obrazložitev.

Nato je še Župan podal dodatne informacije.

//Ob 16.10 sta prišla Branko Simonovič in Darko Grad.//

 K 3. točki 
Predlog sprememb in dopolnitev letnega načrta razpolaganja z nepremičnim premoženjem Občine Izola za leto 2013;

Patricija Fabijančič Močibob je podala obrazložitev.
Točko je obravnaval Odbor za gospodarstvo in finance. 

Branko Simonovič, predsednik odbora, je podal poročilo.
Župan je odprl razpravo. 

Glede na to, da ni bilo prijavljenih razpravljavcev, je Župan zaključil razpravo in dal na glasovanje:

1. SKLEP

1.

Letni načrt razpolaganja z nepremičnim premoženjem Občine Izola se dopolni kot je razvidno iz Priloge 1, ki je sestavni del tega sklepa. 

Pod točko B. ZEMLJIŠČA se črtajo podtočke od 47 do 57, podtočke od 59 do 63 in podtočke 66 do 72. 

2.

Ta sklep velja takoj.

Sklep je bil sprejet. Od 21 prisotnih članov Občinskega sveta se jih je 20 opredelilo, 20 jih je glasovalo za, nihče proti  (OS6-20R-4).

 K 4. točki 
Odločanje o pravnih poslih ravnanja s stvarnim premoženjem Občine Izola:
a) prodaja nepremičnine s parc. št. 590/3 k.o. Izola;

Patricija Fabijančič Močibob je podala obrazložitev.
Točko je obravnaval Odbor za gospodarstvo in finance. 

Branko Simonovič, predsednik odbora, je podal poročilo.
Župan je odprl razpravo. 

Glede na to, da ni bilo prijavljenih razpravljavcev, je Župan zaključil razpravo in dal na glasovanje:

2. SKLEP

1.

Občinski svet občine Izola potrjuje pravni posel, ki bo sklenjen med Občino Izola, Sončno nabrežje 8, Izola kot prodajalko in Ireno Aurin, Aškerčeva ulica 7, Izola, kot kupcem za nepremičnino s parc. št. 590/3 k.o. Izola, v naravi dvorišče v izmeri 7 m2, ki se proda po ceni 1.007,00 EUR.

2.

Občinski svet občine Izola pooblašča Urad za upravljanje z občinskim premoženjem, da pravni posel dopolni z manjkajočimi podatki.

3.

Občinski svet občine Izola pooblašča župana občine Izola za podpis predmetnega pravnega posla.
4.

Pravni posel mora biti sklenjen v 9 mesecih od sprejema tega sklepa. 

V primeru, da v tem času ne pride do sklenitve pravnega posla na strani kupca, se šteje, da je le-ta od svoje namere odstopil.

5.

Sklep stopi v veljavo takoj.

Sklep je bil sprejet. Od 21 prisotnih članov Občinskega sveta se jih je 20 opredelilo, 20 jih je glasovalo za, nihče proti  (OS6-20R-5).

b) prodaja nepremičnine s parc. št. 1848/6 k.o. Izola;

Patricija Fabijančič Močibob je podala obrazložitev.
Točko je obravnaval Odbor za gospodarstvo in finance. 

Branko Simonovič, predsednik odbora, je podal poročilo.
Župan je odprl razpravo. 

Glede na to, da ni bilo prijavljenih razpravljavcev, je Župan zaključil razpravo in dal na glasovanje:

3. SKLEP

1.
Občinski svet občine Izola potrjuje pravni posel, ki bo sklenjen med Občino Izola, Sončno nabrežje 8, Izola kot prodajalko ter Bogdanom in Silvano Rebula, Kajuhova ulica 1a, Izola, kot kupcema za nepremičnino s parc. št. 1848/6 k.o. Izola, v naravi dvorišče v izmeri 56 m2, ki se proda po ceni 7.060,00 EUR.

2.

Občinski svet občine Izola pooblašča Urad za upravljanje z občinskim premoženjem, da pravni posel dopolni z manjkajočimi podatki.

3.

Občinski svet občine Izola pooblašča župana občine Izola za podpis predmetnega pravnega posla.

4.

Pravni posel mora biti sklenjen v 9 mesecih od sprejema tega sklepa. 

V primeru, da v tem času ne pride do sklenitve pravnega posla na strani kupca, se šteje, da je le-ta od svoje namere odstopil.

5.

Sklep stopi v veljavo takoj.

Sklep je bil sprejet. Od 20 prisotnih članov Občinskega sveta se jih je 19 opredelilo, 19 jih je glasovalo za, nihče proti (OS6-20R-6).

c) menjava nepremičnine s parc. št. 1165/9 k.o. Dvori nad Izolo z nepremičnino s parc. št. 258/1 k.o. Izola;

Patricija Fabijančič Močibob je podala obrazložitev.
Točko je obravnaval Odbor za gospodarstvo in finance. 

Branko Simonovič, predsednik odbora, je podal poročilo.
Župan je odprl razpravo. 

Glede na to, da ni bilo prijavljenih razpravljavcev, je Župan zaključil razpravo in dal na glasovanje:

4. SKLEP

1.

Občinski svet občine Izola potrjuje pravni posel, ki bo sklenjen med Občino Izola, Sončno nabrežje 8, Izola kot prodajalko ter Danijelom in Angelo Kosmina, Bazoviška ulica 11, Izola, kot kupcema za nepremičnino s parc. št. 258/1 k.o. Izola, v naravi dvorišče v izmeri 33 m2, ki se proda po ceni 5.197,00 EUR.

2.

Občinski svet občine Izola pooblašča Urad za upravljanje z občinskim premoženjem, da pravni posel dopolni z manjkajočimi podatki.

3.

Občinski svet občine Izola pooblašča župana občine Izola za podpis predmetnega pravnega posla.

4.

Pravni posel mora biti sklenjen v 9 mesecih od sprejema tega sklepa. 

V primeru, da v tem času ne pride do sklenitve pravnega posla na strani kupca, se šteje, da je le-ta od svoje namere odstopil.

5.

Sklep stopi v veljavo takoj.

Sklep je bil sprejet. Od 21 prisotnih članov Občinskega sveta se jih je 20 opredelilo, 20 jih je glasovalo za, nihče proti (OS6-20R-7).
d) prodaja nepremičnin s parc. št. 3710, 3709/1 in 3709/2, vse k.o. Cetore;

Patricija Fabijančič Močibob je podala obrazložitev.
//Ob 16.10 je prišel Valdi Morato.//

Točko je obravnaval Odbor za gospodarstvo in finance. 

Branko Simonovič, predsednik odbora, je podal poročilo.
Župan je odprl razpravo. 

Glede na to, da ni bilo prijavljenih razpravljavcev, je Župan zaključil razpravo in dal na glasovanje:

5. SKLEP

1.

Občinski svet občine Izola potrjuje predlagani pravni posel, ki bo sklenjen med Občino Izola, Sončno nabrežje 8, Izola kot prodajalko in najugodnejšim dražiteljem, kot kupcem za nepremičnine s parcelnimi številkami: 

· 3710 k.o. Cetore, po geodetskih podatkih opredeljena kot dvorišče, v izmeri 19 m2 in stavba, v izmeri 43 m2 (skupno 62 m2), 

· 3709/1 k.o. Cetore, po geodetskih podatkih opredeljena kot dvorišče, v izmeri 443 m2 in 

· 3709/2 k.o. Cetore, po geodetskih podatkih opredeljena kot stanovanjska stavba, v izmeri 99 m2 in dvorišče, v izmeri 81 m2 (skupno 180 m2), 

ki se prodajo za najmanj izklicno ceno 82.500,00 EUR.

2.

Občinski svet občine Izola pooblašča Urad za upravljanje z občinskim premoženjem, da pravni posel dopolni z manjkajočimi podatki.

3.

Občinski svet občine Izola pooblašča župana občine Izola za podpis predmetnega pravnega posla.

4.

Pravni posel mora biti sklenjen v 9 mesecih od sprejema tega sklepa. 

V primeru, da v tem času ne pride do sklenitve pravnega posla na strani kupca, se šteje, da je le-ta od svoje namere odstopil.

5.

Sklep stopi v veljavo takoj.

Sklep je bil sprejet. Od 20 prisotnih članov Občinskega sveta se jih je 18 opredelilo, 18 jih je glasovalo za, nihče proti (OS6-20R-8).
e) prodaja nepremičnin s parc. št. 331/3 in 331/1, obe k.o. Izola;

Patricija Fabijančič Močibob je podala obrazložitev.
Točko je obravnaval Odbor za gospodarstvo in finance. 

Branko Simonovič, predsednik odbora, je podal poročilo.
Župan je odprl razpravo. 

Glede na to, da ni bilo prijavljenih razpravljavcev, je Župan zaključil razpravo in dal na glasovanje:

6. SKLEP

1.

Občinski svet občine Izola potrjuje predlagani pravni posel, ki bo sklenjen med Občino Izola, Sončno nabrežje 8, Izola kot prodajalko in predkupnim upravičencem oziroma najugodnejšim ponudnikom, kot kupcem za nepremičnino s parc. št. 331/3 k.o. Izola, ki se proda za izhodiščno ceno 9.476,70 EUR ter za nepremičnino s parc. št. 331/1 k.o. Izola, ki se proda za izhodiščno ceno 19.564,80 EUR in 3.100,00 EUR, funkcionalni objekt, skupno 22.664,80 EUR; za obe nepremičnini pa 32.141,00 EUR (zaokroženo).

2.

Občinski svet občine Izola pooblašča Urad za upravljanje z občinskim premoženjem, da pravni posel dopolni z manjkajočimi podatki.

3.

Občinski svet občine Izola pooblašča župana občine Izola za podpis predmetnega pravnega posla.

4.

Pravni posel mora biti sklenjen v 9 mesecih od sprejema tega sklepa. 

V primeru, da v tem času ne pride do sklenitve pravnega posla na strani kupca, se šteje, da je le-ta od svoje namere odstopil.

5.

Sklep stopi v veljavo takoj.

Sklep je bil sprejet. Od 21 prisotnih članov Občinskega sveta se jih je 20 opredelilo, 20 jih je glasovalo za, nihče proti (OS6-20R-9).
f) prodaja nepremičnin s parc. št. 881/3 k.o. Izola;

Patricija Fabijančič Močibob je podala obrazložitev.
Točko je obravnaval Odbor za gospodarstvo in finance. 

Branko Simonovič, predsednik odbora, je podal poročilo.
Župan je odprl razpravo. 

Glede na to, da ni bilo prijavljenih razpravljavcev, je Župan zaključil razpravo in dal na glasovanje:

7. SKLEP

1.

Občinski svet občine Izola potrjuje pravni posel, ki bo sklenjen med Občino Izola, Sončno nabrežje 8, Izola kot prodajalko in Jano Marijo Glasnović, Ulica Alme Vivoda 11, Izola, kot kupcem za nepremičnino s parc.št. 881/3 k.o. Izola, v naravi dvorišče v izmeri 25 m2, ki se proda po ceni 3.547,00 EUR.

2.

Občinski svet občine Izola pooblašča Urad za upravljanje z občinskim premoženjem, da pravni posel dopolni z manjkajočimi podatki.

3.

Občinski svet občine Izola pooblašča župana občine Izola za podpis predmetnega pravnega posla.

4.

Pravni posel mora biti sklenjen v 9 mesecih od sprejema tega sklepa. 

V primeru, da v tem času ne pride do sklenitve pravnega posla na strani kupca, se šteje, da je le-ta od svoje namere odstopil.

5.

Sklep stopi v veljavo takoj.

Sklep je bil soglasno sprejet. Od 21 prisotnih članov Občinskega sveta se jih je 21 opredelilo, 21 jih je glasovalo za, nihče proti (OS6-20R-10).
K 5. točki 

Predlog Odloka o začasnih ukrepih za varovanje območij Ob svetilniku, Cankarjev drevored – sever, Bolnišnica in Šared, prva obravnava s predlogom za skrajšani postopek;

Vesna Vičič je podala obrazložitev.
Točko je obravnaval Odbor za okolje in prostor.

Vojko Ludvik, predsednik odbora, je podal poročilo.

Točko je obravnavala Statutarno-pravna komisija.

Vlado Marič, predsednik komisije, je podal poročilo.

Župan je odprl razpravo o odloku v 1. obravnavi. 

Glede na to, da ni bilo prijavljenih razpravljavcev, je Župan zaključil razpravo in predlagal, da se pripomba Statutarno-pravne komisije – k 1. odstavku 8. člena upošteva kot pripomba v prvi obravnavi. Ker ni bilo bistvenih vsebinskih pripomb je Župan dal na glasovanje odlok v 1. obravnavi:
8. SKLEP 

Občinski svet sprejme predlog Odloka o začasnih ukrepih za varovanje območij Ob svetilniku, Cankarjev drevored – sever, Bolnišnica in Šared v prvi obravnavi.

Sklep je bil sprejet. Od 21 prisotnih članov Občinskega sveta se jih je 20 opredelilo, 20 jih je glasovalo za, nihče proti (OS6-20R-11).
Župan je dal na glasovanje še:

9. SKLEP 

Občinski svet nadaljuje z drugo obravnavo predloga Odloka o začasnih ukrepih za varovanje območij Ob svetilniku, Cankarjev drevored – sever, Bolnišnica in Šared na isti seji po skrajšanem postopku.

Sklep je bil sprejet. Od 21 prisotnih članov Občinskega sveta se jih je 20 opredelilo, 20 jih je glasovalo za, nihče proti (OS6-20R-12).
Župan je odprl razpravo o odloku v 2. obravnavi. 

Glede na to, da ni bilo prijavljenih razpravljavcev, je Župan zaključil razpravo in dal na glasovanje:

Odlok o začasnih ukrepih za varovanje območij Ob svetilniku, Cankarjev drevored – sever, Bolnišnica in Šared v drugi obravnavi.

Odlok je bil soglasno sprejet. Od 20 prisotnih članov Občinskega sveta se jih je 20 opredelilo, 20 jih je glasovalo za, nihče proti (OS6-20R-13).
K 6. točki 

Predlog Odloka o spremembah in dopolnitvah Odloka o lokacijskem načrtu za območje Belvedere v Izoli, druga obravnava;
Aleksander Bizjak, predstavnik izdelovalca Studio Galeb d.o.o., je podal obrazložitev. 

Točko je obravnaval Odbor za okolje in prostor.

Vojko Ludvik, predsednik odbora, je podal poročilo.

Točko je obravnavala Statutarno-pravna komisija.

Vlado Marič, predsednik komisije, je podal poročilo.

Župan je odprl razpravo o odloku v drugi obravnavi. 

Glede na to, da ni bilo prijavljenih razpravljavcev, je Župan zaključil razpravo in dal na glasovanje:
Odlok o spremembah in dopolnitvah Odloka o lokacijskem načrtu za območje Belvedere v Izoli v drugi obravnavi
Odlok  je bil soglasno sprejet. Od 19 prisotnih članov Občinskega sveta se jih je 19 opredelilo, 19 jih je glasovalo za, nihče proti (OS6-20R-14).
K 7. točki 

Predlog sprememb prostorskih ureditvenih pogojev in zazidalnega načrta za območje Obrtno-stanovanjske cone v Izoli (skrajšano "spremembe PUP in  ZN za obrtno-stanovanjsko cono"), druga obravnava;
Gorazd Kobal, predstavnik izdelovalca Studio Galeb d.o.o.,  je podal obrazložitev. 

Točko je obravnaval Odbor za okolje in prostor.

Vojko Ludvik, predsednik odbora, je podal poročilo.

Točko je obravnavala Statutarno-pravna komisija.

Vlado Marič, predsednik komisije, je podal poročilo.

Župan je odprl razpravo o odloku v drugi obravnavi. 

Glede na to, da ni bilo prijavljenih razpravljavcev, je Župan zaključil razpravo in dal na glasovanje amandma Odbora za okolje in prostor:
1. AMANDMA na 3. odstavek 4. člena
3. odstavek 4. člena se spremeni tako da se po novem glasi:

»Pritličja stavb B, C, C1, D, E in G so namenjena v celoti in izključno le poslovnemu programu. Poslovni prostori se zaradi posebnosti ali zahtev poslovne dejavnosti lahko predvidijo tudi v drugih etažah.«
Amandma številka 1 ni bil sprejet. Od 20 prisotnih članov Občinskega sveta se jih je 18 opredelilo, 18 jih je glasovalo proti, nihče za (OS6-20R-15/1).
Župan je dal na glasovanje še:
Spremembe prostorskih ureditvenih pogojev in zazidalnega načrta za območje Obrtno-stanovanjske cone v Izoli (skrajšano "spremembe PUP in  ZN za obrtno-stanovanjsko cono") v drugi obravnavi
Odlok  je bil sprejet. Od 21 prisotnih članov Občinskega sveta se jih je 19 opredelilo, 19 jih je glasovalo za, nihče proti (OS6-20R-16).
K 8. točki 

Predlogi Komisije za mandatna vprašanja, volitve in imenovanja;
a) Predlog sklepov o podelitvi občinskih priznanj in nagrade za leto 2013
Aleksej Skok, predsednik Komisije za mandatna vprašanja, volitve in imenovanja, je podal obrazložitev.
Župan je odprl razpravo. 

Glede na to, da ni bilo prijavljenih razpravljavcev, je Župan zaključil razpravo in dal na glasovanje sledeče sklepe:

10. SKLEP 

1.

Občinski svet občine Izola podeli naziv častni občan Občine Izola Silvanu SAVU za izjemno strokovno, civilno in politično angažiranost pri širjenju izolske kulture, zgodovine in tradicij, za ohranjanje in varstvo posebnih pravic pripadnikov italijanske narodne skupnosti ter za zgledno zavzemanje za spoštovanje in širjenje vrednot sožitja in strpnosti.

2.

Sklep stopi v veljavo takoj.

Sklep  je bil soglasno sprejet. Od 20 prisotnih članov Občinskega sveta se jih je 20 opredelilo, 20 jih je glasovalo za, nihče proti (OS6-20R-17).
11. SKLEP 

1.

Občinski svet podeli priznanje občine Izola v obliki plakete z zlatim grbom Občine Izola in ustrezne listine Vzgojno-izobraževalnemu zavodu Vrtec Mavrica ob 60-letnici uspešnega delovanja na področju organiziranega varstva ter vzgoje in izobraževanja predšolskih otrok.
2.

Ta sklep stopi v veljavo takoj.

Sklep  je bil soglasno sprejet. Od 20 prisotnih članov Občinskega sveta se jih je 20 opredelilo, 20 jih je glasovalo za, nihče proti (OS6-20R-18).
12. SKLEP 

1.

Občinski svet občine Izola podeli denarno nagrado v višini 2.100,00 € bruto z ustrezno listino za leto 2013, Uredništvu tednika Mandrač, ob izidu 1000. številke ter za dolgoletno pomembno oblikovanje identitete Izole, ohranjanje pričevanj o vsakdanjem življenju njenih ljudi in razvijanje večkulturne odprtosti.

2.

Ta sklep stopi v veljavo takoj.

Sklep  je bil soglasno sprejet. Od 19 prisotnih članov Občinskega sveta se jih je 19 opredelilo, 19 jih je glasovalo za, nihče proti (OS6-20R-19).
b) Mnenje lokalne skupnosti k imenovanju ravnatelja Srednje šole Izola;
Aleksej Skok, predsednik Komisije za mandatna vprašanja, volitve in imenovanja, je podal obrazložitev.

Župan je odprl razpravo. 

Glede na to, da ni bilo prijavljenih razpravljavcev, je Župan zaključil razpravo in dal na glasovanje:
13. SKLEP 

1.

Občinski svet Občine Izola daje pozitivno mnenje k imenovanju

· Adelije PERNE, roj. 12.9.1963, s stalnim prebivališčem v Izoli, Oljčna pot 9

za ravnateljico Srednje šole Izola.
2.

Ta sklep velja takoj.

O b r a z l o ž i t e v:

Predsednik sveta zavoda Srednje šole Izola je z dopisom, št. 9000-2/2013-11 z dne 5. 6. 2012, zaprosil Občino Izola za pridobitev mnenja k imenovanju ravnateljice. V vlogi za pridobitev mnenja je navedeno, da je svet šole izpeljal postopek javnega razpisa za delovno mesto ravnatelja/ice šole, ki je bi objavljen dne 17. 5. 2013. Med prijavljenimi kandidati se je v nadaljnji postopek uvrstila kandidatka, ki izpolnjuje zahtevane zakonsko določene pogoje za ravnatelja/ico in je oddala popolno vlogo, in sicer Adelija Perne, rojena 12. 9. 1963, s stalnim bivanjem v Izoli, Oljčna pot 9 ter predložila program vodenja zavoda Srednje šole Izola za naslednje petletno obdobje.

V skladu z določili 53. a člena Zakona o organizaciji in financiranju vzgoje in izobraževanja (Uradni list RS, št. 16/2007-UPB5, 36/2008, 58/2009, 64-65/2009 in 20/2011) mora svet šole pred odločitvijo o izbiri kandidata za ravnatelja/ico, o vseh kandidatih, ki izpolnjujejo pogoje, pridobiti mnenje učiteljskega zbora, mnenje lokalne skupnosti, na območju katere ima javna šola sedež ter mnenje staršev. Mnenje o vseh kandidatih, ki izpolnjujejo pogoje, podajo tudi dijaki. Če lokalna skupnost ne poda mnenja v 20 dneh od dneva, ko je bila zanj zaprošena, lahko svet šole o izbiri ravnatelja/ice odloči brez tega mnenja. Ko svet izmed prijavljenih kandidatov izbere kandidata za ravnatelja/ico, posreduje obrazložen predlog za imenovanje v mnenje ministrstvu, pristojnemu za šolstvo. Če minister ne poda mnenja v 30 dneh od dneva, ko je bil zanj zaprošen, lahko svet odloči o imenovanju ravnatelja/ice brez tega mnenja. Po prejemu mnenja ministra oz. po preteku roka iz prejšnjega odstavka, bo svet šole odločil ter imenoval ravnatelja/ico za naslednje petletno mandatno obdobje.

Po proučitvi vloge ugotavljamo, da kandidatka izpolnjuje zahtevane zakonsko določene pogoje za ravnateljico ter na podlagi prijavne dokumentacije ocenjujemo, da je mogoče od kandidatke Adelije Perne pričakovati kakovostno in uspešno sodelovanje z lokalno skupnostjo kot tudi povezovanje z lokalnim gospodarstvom ter vključevanje Srednje šole Izola v družbeno življenje na različnih ravneh na lokalni ravni in tudi v širšem okolju tudi v bodoče. Program vodenja šole, kot ga je zastavila kandidatka za ravnateljico, je razvojno zastavljen in celovito obravnava vse vidike poslanstva in umeščanja zavoda od lokalnega do mednarodnega nivoja. Osnovna skrb Adelije Perne bo namenjena ustvarjanju optimalnih pogojev za kvalitetno izobraževanje in usposabljanje ustreznega kadra za poklice v gostinstvu, turizmu, vzgoji predšolskih otrok, zdravstvu in kozmetiki.  

Zaradi navedenih razlogov ter upoštevajoč dejstva, da je Adelija Perne opravljala dela ravnateljice Srednje gostinske in turistične šole Izola v času od 1. 9. 2012 do 31. 12. 2012 ter nato ob združitvi Srednje gostinske in turistične šole Izola s Srednjo zdravstveno šolo Izola dela v.d. ravnateljice Srednje šole Izola od 1.1.2013 dalje, Občina Izola daje pozitivno mnenje k imenovanju predlagane kandidatke Adelije Perne za ravnateljico Srednje šole Izola, kot navedeno v izreku tega sklepa.

Sklep  je bil sprejet. Od 21 prisotnih članov Občinskega sveta se jih je 20 opredelilo, 20 jih je glasovalo za, nihče proti (OS6-20R-20).
K 9. točki 

Vprašanja in pobude občinskih svetnikov ter odgovori nanje;
Na 20. redni seji so bile vložene naslednje svetniške pobude in vprašanja:
· Alojz ZORKO - pobuda:
Županu Občine Izola predlagamo, da takoj spremeni način izdajanja dovoljenj za prireditve v Občini Izola, s tem, da odvzame pooblastila strokovni službi, ki dovoljenja izdaja in do nadaljnjega izdajanje dovoljenj za prireditve prevzame osebno, ob obveznem sodelovanju prizadetih občanov in Krajevnih skupnosti.

Na zahtevo najbolj ogroženih in prizadetih občanov v KS Jagodje – Dobrava predlagam, da problematiko povezano s povzročanjem prekomernega ustvarjanja hrupa ob prireditvah uvrsti v obravnavo Občinskemu svetu na prvo redno sejo.

Župan naj poda v obravnavo in v spremembo “Odlok o javnem redu in miru ter varstvu pred hrupom v Občini Izola” UO št. 37, 20 nov 1990 in “Odlok o merilih za določitev podaljšanega obratovalnega časa gostinskih obratov in kmetij na katerih se opravlja gostinska dejavnost”, UO št. 15/99, 8/00, 8/05 in objave z dne 07.04.2006, jih uskladi z veljavno zakonodajo in zagotovi redno in profesionalno izvajanje kontrole.

Strokovne službe naj s pomočjo prizadetih pripravijo gradivo povezano z omenjenimi odloki in veljavno zakonodajo, ter ga pravočasno pošljejo v obravnavo pristojnim odborom, Krajevnim skupnostim in članom OS.

Obrazložitev:

Krajani KS Jagodje – Dobrava  so že večkrat naslovili prošnje in proteste Občini Izola zaradi ustvarjanja prekomernega hrupa ob raznih legalnih in nelegalnih prireditvah na lokaciji  “Pod Belvederjem”, Simonov zaliv, Svetilnik, Park Arigoni, Marina Izola in drugje. Hrup se največkrat prične v dopoldanskih urah in nadaljuje do zgodnjih jutranjih ur na slednjega dne. 
Prireditelji si običajno pridobijo soglasje Občine Izola, morda tudi UE in s tem formalno zadostijo zakonodaji in odlokom. Žal pri postopkih ne sodelujejo več prizadeti občani in krajevne skupnosti (KS), ki so nekoč uspešno sodelovale pri izdajanju soglasij. 

Veliko je zabav in prireditev na privatnih površinah, ki niso povezane z javnimi prireditvami in nimajo nič skupnega s turističnimi prireditvami. Veliko krat organizatorji nimajo ustreznih dovoljenj, saj jih v Občini Izola nihče ne kontrolira še manj sankcionira.

Občina Izola nima urejenih služb za kontrolo izvajanja prireditev za katera je izdala soglasja. Očitno njihove službe ne delujejo (ob kršitvah občinskih služb ni možno priklicati), prav tako izvajalci nadzora niso opremljeni z napravami, s pomočjo katerih bi kršitev preverili, potrdili ali ovrgli.  

Občani se v neprijetnih situacijah lahko obrnejo na policijo, ki največkrat ne more ukrepati, saj tudi ona nima naprav za preverjanje stanja, njihov najpogostejši odgovor “zaprite okna” pa je nevzdržen.

Pričakujem, da bo župan prisluhnil resnim težavam občanov in  neurejenemu  stanju pri organiziranju zabav in prireditev v Izoli tako, da se do obravnave problematike in odlokov na OS prepreči nekontroliran negativni vpliv hrupa v okolico preko zakonskih določil.  
· Odgovor Župana podan ustno na sami seji Občinskega sveta:                

Pobudo bomo vsekakor obravnavali. Pozval sem komandirja Policijske postaje Izola, da mi je podal poročilo 2009-20012. Število kršitev vezanih s to postavko:

V letu 2009 je bilo po 76 kršitev obravnavanih, leta 2010 41 kršitev, leta 2011 33 kršitev in leta 2012 31 kršitev. Na žalost mi ni uspel dat po lokacijah glede da je bila navedena  pa tudi lokacija s strani Simonovega zaliva, sem tudi pozval direktorja, da mi poda eno grobo informacijo kaj se dogaja in to je njegov odgovor. Ga bom tudi prebral:
»V zvezi z dogodki na plaži San Simon sporočamo, da v sezoni 2013 nimamo predvidenih večjih prireditev na naši plaži. V sklopu rednega delovanja, gostimo več skupin, ki koristijo naše storitve, tako športnih objektov kot tudi gostinske storitve. Naj omenim, da je zaradi stanja v gospodarstvu, teh srečanj bistveno manj pa še manj številčna so kot pretekla leta. V juniju imamo predvideno le še eno srečanje in sicer 22.06.2013 gostimo ca. 500 oseb Sindikata tekstilne in usnjarsko predelovalne industrije, ki bodo že tretjič organizirali srečanje v Izoli, v  San Simonu. Kot običajno, bodo s srečanjem zaključili do 22,00 ure. Večina dogodkov, ki jih gostimo na plaži se zaključi do 22,00 ure, le nekaj jih traja do 24,00 ure. Vselej  skušamo zvočnike obrniti proti morju in vselej se jakost glasbe bistveno zniža po 22,00 uri. 

Vsa večja srečanja, ne glede na to, da ne gre za javne prireditve, najavimo tudi policijski postaji. Še nikoli nismo bili sankcionirani zaradi kršitev javnega reda in miru.

V poletni sezoni, ko je plaža namenjena izvajanju kopališke dejavnosti, nimamo predvidenih tovrstnih pogostitev. Nekaj manjših načrtujemo še v mesecu septembru.«
Ne glede na to, bomo vseeno obravnavali te vaše predloge.

· Mario GERGETA – pobuda:

Za infrastrukturo I. in II. Faza oziroma za razvoj ribištva so bila namenjena določena sredstva. Zanima me, kaj je s temi sredstvi oz. kje se je zadeva zataknila.
Obrazložitev:

Vsi vemo, da bi moralo biti ribiško pristanišče v Izoli že zdavnaj lično urejeno, vendar, kot vidimo, je še vedno neurejeno in v kaotičnem stanju. Gre predvsem za izboljšanje dela ribičev, pogojev dela in izgleda. Dogodki, ki se vlečejo že 6 let, so zadevo še bolj oddaljili od željnega  dokončanja pristanišča.

Zato predlagam, da se glede te problematike na dnevni red naslednje seje občinskega sveta uvrsti posebno točko dnevnega reda in s tem doseže dogovor z ribiči in zaključi investicijo ter tako izboljša pogoje dela ribičev.
· Bogdan Gerk – vprašanje:

V imenu stranke IJN zastavljam vprašanje: ali se bodo dela za dokončanje pločnika na Cankarjevem drevoredu začela in tudi zaključila?

Obrazložitev:
V zadnjih mesecih smo bili ponovno priča padcem in nesrečam občanov, ki so se pripetili ravno na tem področju cestne infrastrukture. Že pred meseci smo v stranki, po pogovoru z občani, ugotavljali in župana spraševali o zaključku tega projekta. Pešci kot udeleženci v prometu, so na tem delu ogroženi. Prav tako je vožnja z motornimi vozili na omenjenem področju nevarno, ker pešcev ne vidijo.

Predlagamo, da se z izvedbo del oziroma NADALJEVANJU del prične takoj.

Glede na to, da je bil dnevni red izčrpan, je Župan zaključil 20. redno sejo Občinskega sveta ob 17.18 uri.

